Video: Noue ontkoming vir tiener wat bontloop | Maroela Media
'n Tiener het hierdie week 'n noue ontkoming gehad toe sy skielik voor 'n polisiebeampte se motor ingehardloop het.
Die verkeersoortreding, wat op 'n paneelbordkamera vasgelê is, wys hoe twee tieners tussen stilstaande motors deur hardloop en dan skielik voor die beampte se motor beland. Die voorval het Woensdag in Snellville, Georgia in Amerika, plaasgevind.
Snellville-polisie wil die video gebruik om ander teen bontlopery te waarsku. "Gebruik dit as 'n geleentheid om jul kinders te wys dat dit baie gevaarlik is om tussen motors deur te hardloop," het 'n beampte op die departement se Facebook-bladsy gesê.